
H O T Ă R Â R E  Nr.78

din data de 11 august 2021
privind cuprinderea în listele de inventar al patrimoniului Comunei Biharia, judeţul Bihor, 
 a unor mijloace fixe 

Având în vedere Referatul de aprobare nr.2810/04.08.2021 prezentat de primarul comunei Biharia, în calitate de inițiator, precum și Raportul de specialitate nr.2811/04.08.2021 prezentat de aparatul de specialitate al primarului comunei Biharia, prin care se propune aprobarea cuprinderii în listele de inventar al patrimoniului Comunei Biharia, judeţul Bihor, a unor mijloace fixe,

Ținând cont de Procesul – Verbal de predare-primire nr. 2031/2021 încheiat între Consiliul Județean Bihor, în calitate de predător şi Comuna Biharia, în calitate de primitor, cu privire la transmiterea fără plată a autoturismului marca Volkswagen Phaeton, nr. de identificare WVWZZZ3DZ78001515, serie motor 118849, 
Luând în considerare Procesul – Verbal de predare-primire nr. 2085/2021 încheiat între O.C.P.I. Caraș-Severin, în calitate de predător şi Comuna Biharia, în calitate de primitor, cu privire la transmiterea fără plată a autoturismului marca Renault Megane, nr. de identificare VF1LMRFB537576590, serie motor D401121, 

Ținând seama de Rapoartele de evaluare întocmite de evaluator autorizat, pentru autoturismele Volkswagen Phaeton și Renault Megane,

Având în vedere avizul comisiilor de specialitate ale Consiliului Local al comunei Biharia,

 Ținând cont de prevederile H.G. 2139/2004 pentru aprobarea Catalogului privind clasificarea şi duratele normale de funcţionare a mijloacelor fixe, cu modificările şi completările ulterioare,
Luând în considerare prevederile Legii contabilităţii nr.82/1991, cu modificările şi completările ulterioare,
Ținând seama de prevederile H.G. nr.841/1995 privind procedurile de transmitere fără plată și de valorificare a bunurilor aparținând instituțiilor publice, cu modificările și completările ulterioare,
În temeiul art. 139 și art.196 alin.(1) lit.a) din O.U.G. nr.57/2019 privind Codul administrativ, cu modificările şi completările ulterioare,

Cu 10 voturi “pentru”, __-___ “împotrivă”, __-___ “abţinere” ale consilierilor locali din numărul total de 13 consilieri locali în funcţie,    

 CONSILIUL  LOCAL  AL  COMUNEI  BIHARIA

ADOPTĂ PREZENTA HOTĂRÂRE :

Art.1 Se aprobă cuprinderea în listele de inventar al patrimoniului Comunei Biharia, judeţul Bihor,  a următoarelor mijloace fixe:

  - Autoturism Volkswagen Phaeton, nr. de identificare WVWZZZ3DZ78001515, serie motor 118849, 1 bucată, valoare 13300 lei
  - Autoturism Renault Megane, nr. de identificare VF1LMRFB537576590, serie motor D401121, 1 bucată, valoare 6900 lei

Art.2 Cu ducerea la îndeplinire a prezentei hotărâri se încredinţează Primarul comunei Biharia şi compartimentul buget şi contabilitate.
Art.3 Prezenta hotărâre se comunică cu:


 - Instituţia Prefectului – Judeţul  Bihor;


 - Primarul Comunei Biharia;

              - Compartimentul buget şi contabilitate

